טרמינל 3 (שיר)

טרמינל 3 הוא סינגל של הזמר הישראלי דודו אהרון, אשר יצא לאור ב-3 במרץ 2015, כסינגל השישי מתוך אלבום האולפן השביעי שלו הנושא את אותו השם, על ידי חברת התקליטים NMC. השיר נכתב על ידי אהרון עצמו ביחד עם אבי אוחיון, הולחן על ידי השניים יחד עם אסף צרויה והופק על ידי יעקב למאי.

השיר הגיע למקום הראשון במצעד השבועי של מדיה פורסט, והיה לאחד מהלהיטים העבריים הבולטים ביותר לשנת 2015.

הצלחה
במצעד השבועי של מדיה פורסט, הגיע השיר למקום הראשון, עם 127 השמעות בתחנות הרדיו בישראל שנצברו באותו השבוע. במצעדים השבועיים של גלגלצ ורדיו אמצע הדרך, הגיע למקום הרביעי, וברשת ג' הגיע למקום התשיעי.

במצעד סיכום שנת 2015 של מדיה פורסט, הגיע השיר אל המקום השני, כש"מסתובב" של אביב גפן ומתי כספי מנע ממנו להגיע לצמרת המצעד. בטקס פרסי אקו"ם, הוכרז כי השיר הוא המושמע ביותר לשנת 2015. בסיכום השנה של יוטיוב ישראל, היה הווידאו קליפ של השיר ביוטיוב לנצפה ביותר לשנת 2015. במצעד השנתי של גלגלצ ווואלה! NEWS, הגיע השיר למקום הרביעי.

גרסות כיסוי
בנובמבר 2015 ביצע הזמר הדרום אמריקאי מייק סטנלי גרסה בשפה הספרדית לשיר.

מיקומי שיא

הערות שוליים

שירי 2015
סינגלים מ-2015
שירי דודו אהרון
שירים בעברית
שירים שנכתבו על ידי אבי אוחיון
שירים שהולחנו על ידי אבי אוחיון
שירים שהופקו על ידי יעקב למאי
שירים על תעופה
סינגלים שהגיעו למקום הראשון במצעד העברי של מדיה פורסט
סינגלים בהוצאת NMC יונייטד אנטרטיינמנט